L 96/86
LV
Eiropas Savienības Oficiālais Vēstnesis
5.4.2023.
(5)
Saskaņotā standarta EN 71-13:2021+A1:2022 specifikācijas ir skaidrāk saistītas ar Direktīvas 2009/48/EK prasībām.
Konkrētāk, šī jaunā standarta EN 71–13:2021 redakcija saskaņo standartu ar Direktīvu 2009/48/EK, kas grozīta ar Komisijas Direktīvām (ES) 2020/2088 (6) un (ES) 2020/2089 (7).
Standarta 1. un 2. tabula ir pārskatīta, un standartā ir papildus iekļauta 3. tabula, lai ņemtu vērā ar Direktīvām (ES) 2020/2088 un (ES) 2020/2089 ieviestās izmaiņas Direktīvā 2009/48/EK ietvertajos alergēno smaržvielu sarakstos.
Standarta 3. tabulā ir iekļautas alergēnas smaržvielas, kas saskaņā ar Direktīvu 2009/48/EK jānorāda uz rotaļlietai piestiprinātas etiķetes, uz iepakojuma vai rotaļlietai pievienotajā lietošanas instrukcijā.
Standartā EN 71–13:2021+A1:2022 ir iekļauta specifikācija, ka kosmētikas komplektus un degustācijas spēles nedrīkst izmantot bērni, kas jaunāki par 36 mēnešiem.
Šī specifikācija skaidri atspoguļo Direktīvas 2009/48/EK II pielikuma III daļas 12. punkta otrajā daļā noteikto prasību.
(6)
Komisija kopā ar CEN ir novērtējusi, vai CEN izstrādātais saskaņotais standarts EN 71-13:2021+A1:2022 atbilst 2009. gada 9. jūlija pieprasījumam M/445.
Komisija ir arī novērtējusi atbilstību jaunajam pieprasījumam, kas izklāstīts Īstenošanas lēmumā C(2022)7410.
Saskaņotais standarts atbilst tā aptvertajām prasībām, kuras noteiktas Direktīvā 2009/48/EK.
Tāpēc atsauces uz minēto standartu ir lietderīgi publicēt Eiropas Savienības Oficiālajā Vēstnesī.
(7)
Saskaņotais standarts EN 71-13:2021+A1:2022 aizstāj saskaņoto standartu EN 71-13:2021.
Tāpēc atsauces uz minēto standartu ir jāatsauc no Eiropas Savienības Oficiālā Vēstneša.
(8)
Skaidrības un vienkāršošanas labad un praktisku apsvērumu dēļ vienā tiesību aktā būtu jāpublicē pilnīgs saraksts ar atsaucēm uz saskaņotajiem standartiem, kas izstrādāti Direktīvas 2009/48/EK īstenošanas vajadzībām un atbilst prasībām, uz kurām tos paredzēts attiecināt.
Atsauces uz saskaņotajiem standartiem, kas izstrādāti Direktīvas 2009/48/EK īstenošanas vajadzībām, pašlaik ir publicētas ar Īstenošanas lēmumu (ES) 2021/1992.
Tāpēc Īstenošanas lēmums (ES) 2021/1992 ir jāaizstāj ar jaunu lēmumu.
(9)
Atbilstība kādam saskaņotajam standartam ļauj prezumēt atbilstību attiecīgajām Savienības saskaņošanas tiesību aktu pamatprasībām no dienas, kad atsauce uz šādu standartu ir publicēta Eiropas Savienības Oficiālajā Vēstnesī.
Tāpēc šim lēmumam būtu jāstājas spēkā tā publicēšanas dienā,
IR PIEŅĒMUSI ŠO LĒMUMU.
1. pants Ar šo Eiropas Savienības Oficiālajā Vēstnesī publicē atsauces uz šā lēmuma pielikumā norādītajiem saskaņotajiem rotaļlietu standartiem, kas izstrādāti Direktīvas 2009/48/EK īstenošanas vajadzībām.
2. pants Īstenošanas lēmumu (ES) 2021/1992 atceļ.
3. pants Šis lēmums stājas spēkā dienā, kad to publicē Eiropas Savienības Oficiālajā Vēstnesī.
(6) Komisijas Direktīva (ES) 2020/2088 (2020. gada 11. decembris), ar ko attiecībā uz rotaļlietās esošu alergēnu smaržvielu marķēšanu groza Eiropas Parlamenta un Padomes Direktīvas 2009/48/EK II pielikumu (OV L 423, 15.12.2020., 53. lpp.).
(7) Komisijas Direktīva (ES) 2020/2089 (2020. gada 11. decembris), ar ko attiecībā uz alergēnu smaržvielu aizliegumu rotaļlietās groza Eiropas Parlamenta un Padomes Direktīvas 2009/48/EK II pielikumu (OV L 423, 15.12.2020., 58. lpp.).